**แผนการจัดการเรียนรู้**

**หน่วยการเรียนรู้ที่ 4 ปรากฏการณ์ของโลกและภัยธรรมชาติ**

**กลุ่มสาระการเรียนรู้วิทยาศาสตร์ ชั้นประถมศึกษาปีที่ 6 เรื่อง ภัยธรรมชาติ เวลา 1 ชั่วโมง ปีการศึกษา 2563**

**1.** **สาระสำคัญ**

 น้ำท่วม การกัดเซาะชายฝั่ง ดินถล่ม แผ่นดินไหว และ สึนามิ เป็นภัยธรรมชาติที่เกิดขึ้นในบางบริเวณของโลกซึ่งมีลักษณะ แตกต่างกัน ภัยบางอย่างเกิดขึ้นอย่างช้า ๆ แต่ภัยบางอย่างเกิดขึ้นอย่างฉับพลัน ซึ่งมีผลกระทบต่อสิ่งมีชีวิตและสิ่งแวดล้อมที่แตกต่างกัน มนุษย์ควรเฝ้าระวังและเรียนรู้วิธีปฏิบัติตนให้ปลอดภัยจากภัยธรรมชาติดังกล่าว

**2. ตัวชี้วัด/จุดประสงค์การเรียนรู้**

 ว 3.2 ป. 6/6 บรรยายลักษณะและผลกระทบของ น้ำท่วม การกัดเซาะชายฝั่ง ดินถล่ม แผ่นดินไหว สึนามิ

 ว 3.2 ป. 6/7 ตระหนักถึงผลกระทบของภัยธรรมชาติและ ธรณีพิบัติภัย โดยนำเสนอแนวทางในการเฝ้า ระวังและปฏิบัติตนให้ปลอดภัยจาก ภัยธรรมชาติและธรณีพิบัติภัยที่อาจเกิดใน ท้องถิ่น

**3. สาระการเรียนรู้**

 สาระการเรียนรู้แกนกลาง

 น้ำท่วม การกัดเซาะชายฝั่ง ดินถล่ม แผ่นดินไหว และ สึนามิ มีผลกระทบต่อชีวิตและสิ่งแวดล้อม แตกต่างกัน

 มนุษย์ควรเรียนรู้วิธีปฏิบัติตนให้ปลอดภัย เช่น ติดตามข่าวสารอย่างสม่ำเสมอ เตรียมถุงยังชีพ ให้พร้อมใช้ตลอดเวลา และปฏิบัติตามคำสั่งของ ผู้ปกครองและเจ้าหน้าที่อย่างเคร่งครัดเมื่อเกิด ภัยธรรมชาติและธรณีพิบัติภัย

**4. จุดประสงค์การเรียนรู้**

 **ความรู้ (K)**

- นักเรียนมีความรู้ ความเข้าใจเกี่ยวกับภัยพิบัติทางธรรมชาติได้อย่างถูกต้อง

 - นักเรียนสามารถวิเคราะห์ปัญหาและสาเหตุของการเกิดภัยพิบัติทางธรรมชาติได้อย่างถูกต้อง

 **ทักษะพิสัย (P)**

 - นักเรียนสามารถเขียนแนวทางวิธีแก้ปัญหาภัยพิบัติทางธรรมชาติได้ถูกต้อง

 **เจตคติ (A)**

 - นักเรียนมีเจตคติที่ ในการทำงาน มีคุณธรรม ความรับผิดชอบ ขยัน ซื่อสัตย์ อดทน มุ่งมั่นและทำงานอย่างมีความสุข

**5. สมรรถนะสำคัญของผู้เรียน**

1. ความสามารถในการคิด

 2. ความสามารถในการสื่อสาร

 3. ความสามารถในการใช้เทคโนโลยี

 4. ความสามารถในการแก้ปัญหา

 5. ความสามารถในการใช้ทักษะชีวิต

**6. คุณลักษณะอันพึงประสงค์**

 1. ใฝ่เรียนรู้(สมาธิ)

 2. มีวินัย(ศีล)

**7. การบูรณาการวิถีพุทธ**

หลักอริยสัจ 4

 หลักไตรสิกขา

 โยนิโสนมสิการ

**8. กิจกรรมการเรียนรู้**

 **ขั้นนำ** **(Warm up)**

1. ครูชี้แจงแจ้งข้อปฏิบัติของห้องเรียน (ศีล) จากนั้น ครูและนักเรียน นั่งสมาธิ 2-3 นาที (สมาธิ)
2. ครูให้นักเรียนดูภาพหรือวีดีทัศน์เกี่ยวกับภูเขาไฟระเบิด การเกิดสึนามิ น้ำท่วม ไฟป่า
3. นักเรียนร่วมกันอภิปรายถึงความเสียหายที่เกิดจากภัยธรรมชาติ ที่มีผลต่อชีวิตมนุษย์ และทรัพย์สิน

**ขั้นสอน (Presentation)**

1. ครูแบ่งนักเรียนเป็นกลุ่ม กลุ่มละ 4 คน คละกันตามความสามารถ คือ เก่ง ปานกลางค่อนข้างเก่ง ปานกลางค่อนข้างอ่อน และอ่อน ให้นักเรียนแต่ละกลุ่มส่งตัวแทนออกมาจับสลาก เพื่อศึกษาความรู้เกี่ยวกับภัยพิบัติทางธรรมชาติ จากหนังสือเรียน หนังสือค้นคว้าเพิ่มเติม ตามความเหมาะสม และทำใบงานตามที่กำหนด ดังนี้

- กลุ่มที่ 1 ทำใบงานที่ 1.1 เรื่อง แผ่นดินไหว

- กลุ่มที่ 2 ทำใบงานที่ 1.2 เรื่อง ภูเขาไฟปะทุ

- กลุ่มที่ 3 ทำใบงานที่ 1.3 เรื่อง สึนามิ

- กลุ่มที่ 4 ทำใบงานที่ 1.4 เรื่อง อุทกภัย

- กลุ่มที่ 5 ทำใบงานที่ 1.5 เรื่อง แผ่นดินถล่ม

- กลุ่มที่ 6 ทำใบงานที่ 1.6 เรื่อง การกัดเซาะชายฝั่ง

- กลุ่มที่ 7 ทำใบงานที่ 1.7 เรื่อง วาตภัย

- กลุ่มที่ 8 ทำใบงานที่ 1.8 เรื่อง ไฟป่า

1. สมาชิกในกลุ่มร่วมกันเลือกข่าวเกี่ยวกับภัยพิบัติทางธรรมชาติที่สมาชิกนำมาเล่าสู่กันฟังโดยเลือกข่าวที่เป็นปัญหาสำคัญ หรือปัญหาที่มีผลกระทบต่อชีวิตและทรัพย์สินมากที่สุดช่วยกันตรวจสอบความถูกต้อง และแสดงข้อคิดเพิ่มเติมลงในกระดาษบรูฟ (ปัญญา , โยนิโสนมสิการ)
2. สมาชิกแต่ละคนในกลุ่มนำข้อมูลที่ค้นคว้าเกี่ยวกับข่าวภัยพิบัติทางธรรมชาติ มาเล่าสู่กันฟังในกลุ่มตามหัวข้อต่อไปนี้ (อริยสัจ4)

1) ชื่อของข่าวภัยธรรมชาติ

2) บริเวณที่เกิดภัย

3) ผลจากการเกิดภัยธรรมชาติต่อชุมชนประเทศชาติ อย่างไร

 - ศึกษาสภาพปัญหาและลกระทบของภัยพิบัติทางธรรมชาติ(ทุกข์)

 - หาสาเหตุของปัญหาภัยพิบัติทางธรรมชาติ(สมุทัย)

 - ศึกษาหาวิธีแนวทางในการแก้ปัญหาเลือกวิธีการแก้ปัญหาที่สามารถนำไปใช้ได้และเหมาะสม(นิโรธ)

 - ร่วมกันอภิปรายและสรุปถึงแนวทางที่นำไปสู่การแก้ปัญหาอย่างเป็นรูปธรรม(มรรค)

4) การร่วมมือกันระหว่างประเทศในการป้องกันภัยธรรมชาติ

1. เมื่อทำเสร็จให้นักเรียนทำกระดาษไปแปะตามกำแพงห้องและให้แต่ละกลุ่มเวียนกันไปศึกษาของเพื่อกลุ่มอื่นและเขียนวิจารณ์ติชมผลงานของกลุ่มเพื่อนที่ไปศึกษา จดบันทึก แสดงความคิดเห็น และตั้งคำถามตามกลุ่มที่รายงาน เพื่อเป็นการสร้างความมั่นใจในความรู้ที่ได้รับ

**ขั้นสรุป (Wrap up)**

1. ครูและนักเรียนช่วยกันสรุปปัญหาสำคัญของภัยพิบัติทางธรรมชาติและแนวทางป้องกันและแก้ไข และมอบหมายให้นักเรียนแต่ละคนไปสืบค้นข้อมูลเกี่ยวกับภัยพิบัติทางธรรมชาติที่เกิดขึ้นในบริเวณต่างๆ ในโลก ตามความสนใจมาคนละ 1 เรื่อง (ปัญญา)

**9. การวัดและประเมินผล**

 - ประเมินการทำแบบฝึกหัด

 - สังเกตพฤติกรรมการเรียนรู้ในช่วงการทำกิจกรรม

 - ประเมินคุณลักษณะอันพึงประสงค์

**10. สื่อ/แหล่งการเรียนรู้**

 1. หนังสือเรียน ป.6 เล่ม 2 หน้า 51-71

 2. แบบบันทึกกิจกรรม ป.6 เล่ม 2 หน้า 44-59

 3. สื่อประกอบการเรียนรู้ เรื่องการปฏิบัติตนให้ปลอดภัยจาก ภัยธรรมชาติ

 4. powerpoint

ลงชื่อ ................................... ครูผู้สอน

 (นางสาวชนนิกานต์ ยานะธรรม)

**ความคิดเห็นของผู้บริหาร**

…………………………………………………………………………………………………………………………………………………….

…………………………………………………………………………………………………………………………………………………….

…………………………………………………………………………………………………………………………………………………….

ลงชื่อ ....................................................

 (นางธนพินท์ พวงทอง)

 ผู้อำนวยการโรงเรียนบ้านปากเหมือง